”**PRECIZARE**

**Referitor la conținutul dosarului de finanțare pentru Programul Casa Verde, facem următoarele precizări:**

**Ghidul de finanțare al Programului Casa Verde, aprobat prin**[**Ordinul nr. 1817/2016**](http://afm.ro/main/programe/program_casa_verde/2016/ordin_1817_2016.pdf)**, prevede la Art. 13, Alin. (1) lit. l) că dosarul de finanțare trebuie să cuprindă cazierul judiciar. Totodată, în temeiul prevederilor art. 4 coroborat cu punctul 1, titlul V al Capitolului II din Ordonanța de urgență a Guvernului nr. 41/2016, persoanele fizice au dreptul de a opta pentru:**

**1.       Prezentarea cazierului judiciar;**

**sau**

**2.       Exprimarea consimțământului expres în vederea însărcinării structurii sau instituției publice de a face demersurile necesare pentru obținerea de la organele abilitate a extrasului de pe cazierul judiciar.**

**Astfel, precizăm că solicitantul care depune dosarul de finanțare pentru Programul Casa Verde poate depune cazierul judiciar în original, sau poate opta pentru a depune consimțământul expres, conform modelului din anexa de mai jos.**

**Anexa nr. 1 - model exprimare consimțământ**

**[…]”**

Pentru a facilita interacțiunea cu beneficiarii serviciilor furnizate vă anexăm următoarele documente cadru pe care le puteți adapta de la caz la caz:

-      Anexa nr. 1 – model exprimare consimțământ;

-      Anexa nr. 2 – model revenire asupra consimțământului;

-      Anexa nr. 3.1. – model adresă solicitare extras de pe cazierul judiciar - pentru instituțiile de la nivelul Municipiului București;

-      Anexa nr. 3.2. – model adresă solicitare extras de pe cazierul judiciar - pentru instituțiile de la nivel județean;

-      Anexa nr. 4 – model anunț privind prelucrarea datelor cu caracter personal.

Menționăm că, în cazul în care persoana fizică sau juridică optează pentru cea de-a doua variantă, respectiv însărcinarea structurii/instituției publice de a întreprinde demersurile necesare pentru obținerea de la organele abilitate a extrasului de pe cazierul judiciar, adresa prin care structura/instituția publică solicită extrasul de pe cazierul judiciar va avea **anexat în original, consimțământul persoanei fizice sau juridice expres exprimat**.

De asemenea, prin prezenta reiterăm cele transmise de către reprezentantul Ministerului Afacerilor Interne cu ocazia reuniunii Grupului de lucru pentru implementarea obiectivelor de debirocratizare și simplificare pentru mediul de afaceri, cetățeni și administrație, respectiv:

**-**Solicitările pentru eliberarea cazierului din partea structurilor MMAP, precum și din partea unităților din subordine sau sub autoritate și a subordonatelor acestora din urmă care au sediul în Municipiul București**se vor transmite la Inspectoratul General al Poliției Române în atenția**[**Direcției Cazier Judiciar, Statistică și Evidențe Operative**](https://www.politiaromana.ro/ro/structura-politiei-romane/unitati-centrale/directia-cazier-judiciar-statistica-si-evidenta-operativa)**;**

     - Solicitările pentru eliberarea cazierului din partea instituțiilor subordonate unităților din subordinea sau sub autoritatea MMAP, altele decât cele care au sediul în Municipiul București, **se vor transmite la Inspectoratul de Poliție Județean aferent, în atenția Serviciului Cazier Judiciar.**

Anexa nr. 1 - model exprimare consimțământ

ANTET

Domnule ……..funcția,

Subsemnatul/a (nume, prenume), legitimat cu CI seria………….., numărul …………, CNP...................., domiciliat/ă în ................................., în temeiul legislației în vigoare, consimt ca (denumirea instituției).........să solicite organelor abilitate extrasul de pe cazierul judiciar cu scopul (acordarea dreptului/acordarea beneficiului/furnizarea serviciului public)..........................

Luând în considerare cele de mai sus înțeleg că prelucrarea datelor cu caracter personal se realizează cu respectarea Legii nr. 677/2001 pentru protecția persoanelor cu privire la prelucrarea datelor cu caracter personal și libera circulație a acestor date, cu modificările și completările ulterioare și că pot reveni oricând asupra consimțământului acordat prin prezenta, beneficiind de toate drepturile care decurg din actul normativ anterior menționat.

Consimțământul este valabil până la exercitarea dreptului de opoziție. Acest drept poate fi exercitat printr-o cerere datată, semnată și depusă sau transmisă în format de hârtie la adresa …………………………..(adresă și denumire instituție) sau în format electronic la adresa de e-mail………………………...

Modelul de cerere de revocare se regăsește pe site-ul ………………..la secțiunea…………………..subsecțiunea (după caz).

Cunoscând prevederile art. 326 din Codul penal privind falsul în declarații, declar pe propria răspundere că datele furnizate prin prezenta sunt reale și complete.

Data: Nume, prenume

…………………………….

Semnătura

Anexa nr. 2 – model revenire asupra consimțământului

ANTET

Domnule ………..(funcția),

Subsemnatul/a (nume, prenume), legitimat cu CI seria………….., numărul …………, CNP...................., domiciliat/ă în ................................., în temeiul prevederilor art. 4 alin. (2) din Ordonanţa de urgenţă a Guvernului nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative, revoc consimțământul exprimat cu scopul …….…… și acordat (denumire instituție) să solicite extrasul de pe cazierul judiciar.

Luând în considerare cele de mai sus înțeleg că prin prezenta revenire asupra consimțământului beneficiez de toate drepturile care decurg din actul normativ anterior menționat.

Data: Nume, prenume

Semnătura

Anexa nr. 3.1. – model adresă solicitare extras de

pe cazierul judiciar - pentru instituțiile de la nivelul Municipiului București

ANTET

Către: Doamna/domnul.................

Inspector șef

Inspectoratul General al Poliției Române

În atenția: [Direcției Cazier Judiciar, Statistică şi Evidență Operativă](http://igpr.ro/ro/structura-politiei-romane/unitati-centrale/directia-cazier-judiciar-statistica-si-evidenta-operativa)

Ref. la: Solicitare extras de cazier judiciar

Stimată doamnă……..(funcția deținută)/Stimate domnule…..(funcția deținută),

Având în vedere prevederile Ordonanței de urgență a Guvernului nr. 41/2016 privind stabilirea unor măsuri de simplificare la nivelul administrației publice centrale și pentru modificarea și completarea unor acte normative, avem rugămintea de a ne transmite, un extras de pe cazierul judiciar al domnului/doamnei……….(nume prenume), identificat cu CI seria……, număr……….

De asemenea, precizăm că anexat prezentei regăsiți consimțământul valabil exprimat al persoanei sus menționate, în original.

Cu deosebită considerație,

Funcția

Nume/prenume

Semnătura

Anexa nr. 3.2. – model adresă solicitare extras de

pe cazierul judiciar - pentru instituțiile de la nivel județean

PENTRU INSTITUȚIILE DE LA NIVEL JUDEȚEAN

ANTET

Către: Doamna/domnul.................

Inspector șef

Inspectoratul de Poliție Județean (Denumirea județului aferent)

În atenția: Serviciului Cazier

Ref. la: Solicitare extras de cazier judiciar

Stimată doamnă……..(funcția deținută)/stimate domnule…..(funcția deținută),

Având în vedere prevederile Ordonanței de urgență a Guvernului nr. 41/2016 privind stabilirea unor măsuri de simplificare la nivelul administrației publice centrale și pentru modificarea și completarea unor acte normative, avem rugămintea de a ne transmite, un extras de pe cazierul judiciar al domnului/doamnei…………..(nume prenume), identificat cu CI seria…….…, număr……..….

De asemenea, precizăm că anexat prezentei regăsiți consimțământul valabil exprimat al persoanei sus menționate, în original.

Cu deosebită considerație,

Funcția

Nume/prenume

Semnătura

Anexa nr. 4 – model anunț privind

prelucrarea datelor cu caracter personal

ANUNȚ

PRIVIND PRELUCRAREA DATELOR PERSONALE

(Instituţia) ……………………………………………………………………., în calitate de operator de date cu caracter personal, conform prevederilor legale în vigoare, respectă caracterul privat şi securitatea prelucrării datelor cu caracter personal ale fiecărei persoane.

De asemenea, administrează, în condiţii de siguranţă, bazele de date anume create pentru îndeplinirea atribuţiilor legale ce-i revin şi asigură persoanelor înregistrate, în calitate de persoane vizate, de confidențialitatea tratării datelor furnizate, precum și de respectarea drepturilor prevăzute în cuprinsul Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările ulterioare, după cum urmează:

* dreptul de informare ;
* dreptul de acces la date ;
* dreptul de intervenție asupra datelor ;
* dreptul de opoziție ;
* dreptul de a nu fi supus unei decizii individuale ;
* dreptul de a vă adresa Autorității Naționale de Supraveghere a Prelucrării Datelor cu Caracter Personal (cu sediul în Bulevardul Magheru, nr. 28-30, sector 1, Bucureşti.) sau justiției, pentru apărarea drepturilor garantate de Legea 677/2001.